钦定古今图书集成/明伦汇编/氏族典/第334卷 > 刘昭
## 钦定古今图书集成/明伦汇编/氏族典/第334卷 > 刘昭

按《梁书刘昭传》：“昭字宣卿，平原高唐人，晋太尉寔九
世孙也。祖伯龙，居父忧，以孝闻，官至少府卿。父彪，齐
晋安王记室。昭幼清警，既长，勤学，善属文。天监初，起
家奉朝请，累迁通直郎，出为剡令，卒官。子”字言明，
亦好学，通《三礼》。大同中，为尚书祠部郎，寻去职，不复
仕。弟缓，字舍度。少知名。历官通直郎，卒。